**Zamestnávanie cudzincov z Ukrajiny**

1. **Zamestnávateľ nesmie z celkového počtu zamestnancov zamestnávať viac ako 30 % cudzincov**.
2. **Zamestnávateľ je povinný** oznámiť začatie, skončenie a zmenu pracovného pomeru cudzinca príslušnému Úradu práce, sociálnych vecí a rodiny do 7 dní.
3. **Zamestnávateľovi odpadá povinnosť nahlásenia voľného pracovného miesta, ak zamestná cudzinca, ktorému sa poskytlo dočasné útočisko** (ide o osobu, ktorá získa legálny tolerovaný pobyt a doklad tzv. „odídenca“).
4. **Žiadatelia o azyl**, **ktorí sú štátnymi príslušníkmi Ukrajiny,** ako aj ich rodinní príslušníci, **môžu počas trvania mimoriadnej situácie vstupovať do pracovnoprávneho vzťahu aj pred uplynutím deviatich mesiacov od začatia konania o udelenie azylu.**
5. Ďalšie povinnosti zamestnávateľa **po prijatí cudzinca do pracovného pomeru** sú **totožné** ako v prípade zamestnávania slovenských občanov. Zamestnávateľ je povinný:

* prideľovať zamestnancovi prácu podľa pracovnej zmluvy,
* platiť mzdu za vykonanú prácu,
* vytvárať podmienky na plnenie pracovných úloh,
* prihlásiť zamestnanca elektronicky do Sociálnej poisťovne,
* oznámiť vznik platiteľa poistného elektronicky do ôsmich pracovných dní príslušnej zdravotnej poisťovne,
* posúdiť zdravotnú spôsobilosť zamestnanca na prácu prostredníctvom vstupnej lekárskej prehliadky,
* dodržiavať základné zásady spracúvania osobných údajov,
* dodržiavať ostatné pracovné podmienky v súlade s právnymi predpismi, kolektívnou zmluvou a pracovnou zmluvou.